Hvis du er gået på efterløn inden 1. januar 2022, og herefter får tilkendt tidlig pension, vil du få mulighed for at modtage et kompensationsbeløb. Du kan få et beløb for hver hele måned, som du har tilbage til din folkepensionsalder efter overgang til tidlig pension.
Hver hele måned udløser 2.676 kroner (2021-niveau). Kompensationsbeløbet er en engangsudbetaling. Der skal betales en afgift på 30 procent af beløbet.
Vælger du at få udbetalt kompensationsbeløb, kan du ikke få udbetalt efterlønsbidrag eller skattefri præmie.
Ansøgning og udbetaling skal ske hos Udbetaling Danmark via borger.dk.